Legal Document

Category: 4

Text:
20. ΚΑΝΟΝΙΣΤΙΚΟΝ ΔΙΑΤΑΓΜΑ της 10/10 Αυγ. 1943 Περί τρόπου ασκήσεως εποπτείας υπό του Υπουργείου Εθνικής Προνοίας επί του Τ.Σ.Α.Υ. Έχοντες υπ' όψιν τον Νόμ. 438/1943 "περί υπαγωγής του Ταμείου Συντάξεως και Ασφαλίσεως Υγειονομικών (Τ.Σ.Α.Υ.) εις το Υπουργείον Εθνικής Προνοίας", αποφασίζομεν και διατάσσομεν: Άρθρ.1.-1.Από της ισχύος του παρόντος, η υπό του Υπουργού Εργασίας ασκουμένη μέχρι του νυν εποπτεία επί του Ταμείου Συντάξεως και Αυτασφαλείας Υγειονομικών (Τ.Σ.Α.Υ.) βάσει των κειμένων Νόμων και διατάξεων, ασκείται υπό του Υπουργού Εθνικής Προνοίας, όπου δε κατά την κειμένην νομοθεσίαν του Ταμείου τούτου προβλέπεται έγκρισις ή πράξις του Υπουργού Εργασίας, απαιτείται εφεξής τοιαύτη του Υπουργού Εθνικής Προνοίας. 2.Πάσα έγκρισις ή τροποποίησις των οιουδήποτε τύπου, πλην των κατ' ουσίαν αναφερομένων εις κοινωνικούς πόρους, καταστατικών και οργανωτικών διατάξεων του Τ.Σ.Α.Υ., γίνεται εφεξής δι' αποφάσεως του Υπουργού Εθνικής Προνοίας, δημοσιευομένης εις την Εφημερίδα της Κυβερνήσεως και εχούσης ισχύν Νόμου, μετά πρότασιν του Διοικητικού Συμβουλίου του Τ.Σ.Α.Υ. Αι κατά την ισχύν του παρόντος τυχόν υπό δημοσίευσιν τοιαύται αποφάσεις του Υπουργού Εργασίας, αφορώσαι το Ταμείον, αναστέλλονται, και τίθενται εκ νέου υπό την έγκρισιν του Υπουργού Εθνικής Προνοίας. 2.Άπαντα τα χρήζοντα της εγκρίσεως του Υπουργού Εθνικής Προνοίας θέματα, τίθενται υπ' όψιν αυτού, εισηγουμένης της υπηρεσίας του Ταμείου. Άρθρ.2.-(Αφεώρα την συγκρότησιν του Διοικητικού και Εποπτικού Συμβουλίου του Ταμείου, περί ων προβλέπουν ήδη αι κατωτέρω νεώτεραι διατάξεις). Άρθρ.3.-Πάσα διάταξις αντικειμένη τω παρόντι καταργείται. Αι διατάξεις του Κ.Δ.Ο. του Τ.Σ.Α.Υ., εξακολουθούσιν ισχύουσαι εφ' όσον δεν καταργούνται ή τροποποιούνται δια του παρόντος. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 673 37 Καταστατικοί Νόμοι-Τ.Σ.Α.Υ. 34.Η.α.18-20